Butkai (Klaipėda)

Butkai – kaimas Klaipėdos rajono savivaldybėje, 1,5 km į rytus nuo Dituvos, Minijos kairiajame krante. Seniūnaitijos centras. Praeina kelias Šernai–Voveriškiai. Rytuose dunkso Butkų miškas. Išlikusios senos kapinaitės.

 Etimologija 

Kaimo pavadinimas kilęs iš asmenvardžio Butkus.

 Istorija 

Kaimas minimas nuo 1683 m. kaip Butkas, vėliau vadintas Martyno Mantramo (Martin Mantram) vardu. Keliolika didelių Butkų sodybų driekėsi palei Šernų–Priekulės vieškelį. Sovietmečiu Butkai apnyko – teliko kelios sodybos Butkų miško vakariniame pakraštyje.

 Gyventojai 

Žymūs žmonės
 Vilius Ašmys, gydytojas, kraštotyrininkas.

 Šaltiniai 

Kategorija:Klaipėdos rajono savivaldybės gyvenvietės